
Tocmai se desfășoară negocieri dure ruso-americane cu privire la cum ar trebui să arate lumea post-război. 
Teoria maximalistă a celor două extreme din spaţiul public arată fie o prăbușire a dolarului și implicit a 
economiei SUA, simultan cu înaintarea trupelor rusești până la granița cu Rep. Moldova, fie un colaps al 
Rusiei, cu recuperarea teritoriilor pierdute de Ucraina. Ambele viziuni sunt foarte puţin probabile. 

Joe Biden și-a schimbat deja discursul de la "Vom sprijini Ucraina atât timp cât va fi necesar”, până la "[(...) 
atât timp cât vom putea”. Simultan, Vladimir Putin plusează ca la poker. Președintele rus a reiterat recent 
oferta către România, Ungaria și Polonia de a-și recupera teritoriile dăruite Ucrainei de Stalin și Uniunea 
Sovietică, știind foarte bine că propunerea are zero șanse de a fi luată în calcul. În realitate, Moscova îi 
transmite Kievului că doar Rusia îi poate garanta integritatea teritorială. Și ucrainenii ar face bine să se așeze 
la masa negocierilor, dacă vor să-și securizeze granițele până nu devine prea târziu. 

"(...) Dacă nu vor, foarte bine. Istoria le va pune pe toate la locul lor. Noi nu vom mișca un deget. Nu ne vom 
amesteca, dar nu îi vom abandona pe ai noștri. Este tot ce trebuie să înțeleagă toată lumea -— atât cei din 
Ucraina, care sunt agresivi față de Rusia, cât și cei din Europa și din SUA. Dacă vor să negocieze, să 
negocieze. Însă noi o vom face doar pe baza intereselor noastre”, a subliniat Putin. 

Ce interese au rușii? Să păstreze teritoriile alipite ("nu îi vom abandona pe ai noştri”) și să scoată NATO din 
Ucraina, cu reducerea la minim a forțelor armate ale Kievului. Orice altceva în plus reprezintă o aventură. Și ar 
putea fi luată în calcul doar dacă Occidentul decide, la fel de aventuros, să continue sprijinirea masivă a 
regimului Zelensky. 


Incardarea muschilor în amhele tahere în mass-media si ne retelele «nriale face narte din stratenia re 


Date fiind circumstanţele ultimilor trei ani, milioane de europeni au ajuns să dorească prăbuşirea Occidentului 
prin orice mijloace. Chiar și cu un preț plătit personal, extrem de dureros, pe care puţini îl conștientizează. 
Întrebarea e cum ar arăta prima zi de după Apocalipsă. 

Sigur că din fața ecranului de calculator e relativ uşor să schițezi scenarii în care politicienii-marionetă sunt 
băgaţi la pușcărie, pierd alegerile în competiţie cu suveraniști onești (dacă or fi existând!) sau dispar odată cu 
revoltele populare cauzate de o criză economică majoră. Realitatea ar putea arăta complet diferit. 
Entuziasmaţi după contraatacul eșuat al lui Zelensky, mulți visează un asalt final asupra Kievului, cucerirea 
Odesei și marșul triumfal până în Transnistria. Nu va fi un astfel de scenariu decât într-o situaţie limită, 
provocată de războinicii euroatlantiști. 

Încă o dată: atât americanii, cât și rușii și-au văzut sacii în căruţă, ultimii cu sacrificii umane. Afacerile urmează 
să se reaşeze pe cele două fronturi economice, G7 și BRICS+. Agenda 2030 își urmează cursul, portofelul 
electronic va fi implementat, iar cine visează la un Superman capabil să răstoarne munții în favoarea simplilor 
cetăţeni ar fi bine să-și recalibreze așteptările. 

O eventuală eliberare de sub tutela globaliștilor va fi ori în plan personal, prin retragerea din marile comunități, 
ori printr-o revoltă populară într-un moment de maximă asuprire. 

